UREDBA KOMISIJE (EU) št. 85/2010

z dne 28. januarja 2010

o izdaji uvoznih dovoljenj za riž v okviru tarifnih kvot, odprtih z Uredbo (ES) št. 327/98 za podobdobje januar 2009

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),

ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), in zlasti člena 7(2) Uredbe,

ob upoštevanju Uredbe Komisije (ES) št. 327/98 z dne 10. februarja 1998 o odprtju in zagotovitvi upravljanja nekaterih tarifnih kvot za uvoz riža in lomljenega riža (3) in zlasti prvega pododstavka člena 5 Uredbe,

ob upoštevanju naslednjega:

Uredba (ES) št. 327/98 je odprla in določila način upravljanja nekaterih uvoznih tarifnih kvot za riž in lomljeni riž, porazdeljenih po državi porekla in razdeljenih v več podobdobij v skladu s Prilogo IX k navedeni uredbi.

Podobdobje januar je prvo podobdobje za kvote iz člena 1(1)(a), (b), (c) in (d) Uredbe (ES) št. 327/98.

Iz sporočila v skladu s členom 8(a) Uredbe (ES) št. 327/98 izhaja, da zahtevki za kvote z zaporednimi številkami 09.4153, 09.4154, 09.4112, 09.4116, 09.4117, 09.4118, 09.4119 in 09.4166, predloženi v prvih desetih delovnih dneh meseca januarja 2010 v skladu s členom 4(1) navedene uredbe, zajemajo količino, ki presega razpoložljivo količino. Zato je treba z določitvijo koeficienta dodelitve, ki se bo uporabil za zahtevane količine za zadevne kvotoe, določiti, v kakšnem obsegu se lahko izdajo uvozna dovoljenja.

Iz zgoraj navedenega sporočila izhaja tudi, da zahtevki za kvote z zaporednimi številkami 09.4127, 09.4128, 09.4148, 09.4149, 09.4150 in 09.4152, predloženi v prvih desetih delovnih dneh meseca januarja 2010 v skladu s členom 4(1) Uredbe (ES) št. 327/98, zajemajo količino, ki je manjša od razpoložljive količine ali enaka razpoložljivi količini.

Določiti je treba tudi skupne razpoložljive količine za kvote z zaporednimi številkami 09.4127, 09.4128, 09.4148, 09.4149, 09.4150, 09.4152, 09.4153, 09.4154, 09.4112, 09.4116, 09.4117, 09.4118, 09.4119 in 09.4166 za naslednje kvotno podobdobje v skladu s prvim pododstavkom člena 5 Uredbe (ES) št. 327/98.

SPREJELA NASLEDNJO UREDBO:

Člen 1

1. Na podlagi zahtevkov za uvozna dovoljenja za riž v okviru kvot z zaporednimi številkami 09.4153, 09.4154, 09.4112, 09.4116, 09.4117, 09.4118, 09.4119 in 09.4166 iz Uredbe (ES) št. 327/98, predloženih v prvih desetih delovnih dneh meseca januarja 2010, se izdajo dovoljenja za zahtevane količine, za katere se uporabijo koeficienti dodelitve iz Priloge k tej uredbi.

2. Skupne razpoložljive količine za kvote z zaporednimi številkami 09.4127, 09.4128, 09.4148, 09.4149, 09.4150, 09.4152, 09.4153, 09.4154, 09.4112, 09.4116, 09.4117, 09.4118, 09.4119 in 09.4166 iz Uredbe (ES) št. 327/98 za naslednje kvotno podobdobje so določene v Prilogi k tej uredbi.

Člen 2

Ta uredba začne veljati na dan objave v Uradnem listu Evropske unije.

Generalni direktor za kmetijstvo in razvoj podeželja

Ta uredba je v celoti zavezujoča in se neposredno uporablja v vseh državah članicah.

(1) UL L 299, 16.11.2007, str. 1.

(2) UL L 238, 1.9.2006, str. 13.

(3) UL L 37, 11.2.1998, str. 5.

PRILOGA

Količine, ki se dodelijo za podobdobje januar 2010, in razpoložljive količine za naslednje podobdobje v skladu z Uredbo (ES) št. 327/98

(a) Kvota za popolnoma brušeni riž ali polbrušeni riž, ki se uvršča pod oznako KN 1006 30, iz člena 1(1)(a) Uredbe (ES) št. 327/98: Poreklo Zaporedna številka Koeficient dodelitve za podobdobje januar 2010 Skupne razpoložljive količine za podobdobje april 2010 (v kg) Združene države Amerike 09.4127 (1) 24 796 000 Tajska 09.4128 (1) 9 126 881 Avstralija 09.4129 (2) 1 019 000 Drugo poreklo 09.4130 (2) 1 805 000

(b) Kvota za oluščen riž, ki se uvršča pod oznako KN 1006 20, iz člena 1(1)(b) Uredbe (ES) št. 327/98: Poreklo Zaporedna številka Koeficient dodelitve za podobdobje januar 2010 Skupne razpoložljive količine za podobdobje julij 2010 (v kg) Vse države 09.4148 (3) 0

(c) Kvota za lomljeni riž, ki se uvršča pod oznako KN 1006 40, iz člena 1(1)(c) Uredbe (ES) št. 327/98: Poreklo Zaporedna številka Koeficient dodelitve za podobdobje januar 2010 Skupne razpoložljive količine za podobdobje julij 2010 (v kg) Tajska 09.4149 (4) 40 845 940 Avstralija 09.4150 (5) 16 000 000 Gvajana 09.4152 (4) 10 914 230 Združene države Amerike 09.4153 6,241331 % 4 500 003 Drugo poreklo 09.4154 1,537554 % 6 000 007

(d) Kvota za popolnoma brušeni riž ali polbrušeni riž, ki se uvršča pod oznako KN 1006 30, iz člena 1(1)(d) Uredbe (ES) št. 327/98: Poreklo Zaporedna številka Koeficient dodelitve za podobdobje januar 2010 Skupne razpoložljive količine za podobdobje julij 2010 (v kg) Tajska 09.4112 1,275294 % 0 Združene države Amerike 09.4116 2,083333 % 0 Indija 09.4117 3,602631 % 0 Pakistan 09.4118 1,058127 % 0 Drugo poreklo 09.4119 2,293516 % 0 Vse države 09.4166 0,938554 % 17 011 012

(1) Zahtevki zajemajo količine, ki so manjše od razpoložljive količine ali so ji enake: vsi zahtevki so torej sprejemljivi.

(2) Za to podobdobje ni razpoložljive količine.

(3) Zahtevki zajemajo količine, ki so manjše od razpoložljive količine ali so ji enake: vsi zahtevki so torej sprejemljivi.

(4) Zahtevki zajemajo količine, ki so manjše od razpoložljive količine ali so ji enake: vsi zahtevki so torej sprejemljivi.

(5) Koeficient dodelitve se za to podobdobje ne uporablja: Komisiji ni bil sporočen noben zahtevek za izdajo dovoljenja.